Sekolah Tinggi Perempuan Melaka

Sekolah Menengah Kebangsaan Tinggi Perempuan Melaka terletak di kawasan bandar iaitu kira-kira 2 km dari Bandar Melaka iaitu di Jalan Tun Fatimah, Durian Daun. Kawasan ini mempunyai beberapa buah sekolah lain, iaitu SMK Tun Tijah dan SMK Durian Daun.
Sekolah ini telah dibuka pada tahun 1961. Sebelum ini ia adalah sebahagian dari Sekolah Menengah Gajah Berang iaitu semenjak tahun 1959. Sewaktu mula-mula dibuka, bilangan murid-muridnya hanya seramai 414 orang dan semuanya terdiri daripada murid-murid perempuan. Pada ketika itu sekolah ini mempunyai dua bahasa pengantar iaitu Bahasa Melayu dan Bahasa Inggeris. Walau bagaimanapun pada tahun 1965, bahagian yang berpengantar Bahasa Malaysia berpindah ke bangunan lain dan seterusnya bertukar nama menjadi Sekolah Menengah Tun Tijah. Sekolah Tinggi Perempuan ini dirasmikan oleh Yang Berhormat Menteri Pelajaran Persekutuan Tanah Melayu iaitu Encik Abdul Rahman bin Hj. Talib pada tahun 16 November 1962. Terdapat 11 bangunan pada awalnya iaitu pejabat sekolah, bilik guru, bilik darjah dan makmal sains. Tiga buah blok lagi dibina untuk dijadikan asrama. Terdapat sebuah padang yang terletak bersebelahan dewan sekolah, sebuah pusat sumber galeri seni dan galeri warisan. Aliran sains bermula dari awal tahun 70-an dan kini meningkat kepada 6 buah kelas. Jumlah kelas telah bertambah daripada 12 buah (1961) menjadi 39 buah yang terdiri Tingkatan 1 hingga Tingkatan 6 Atas (Januari 2007).
Aliran sastera pula telah diadakan lebih awal iaitu pada tahun 1959 (sejak di SMK Gajah Berang). Bilangan guru pada awalnya hanya seramai 29 orang dan bilangan pekerja hanya seramai 5 orang. Dahulu, sekolah ini dikenali sebagai Malacca Girls High School (MGHS) bersesuaian dengan penubuhanya yang dikhaskan kepada murid perempuan sahaja dari dahulu sehingga kini. bilangan murid daripada 414 orang (1961) kepada 1031 orang (Jun 2017). Manakala bilangan guru pula daripada 37 orang (1973) menjadi 90 orang (Jun 2017) dengan bilangan staf sokongan ialah seramai 20 orang serta penghuni asrama seramai 300 orang.
Pada tahun 2007, sekolah ini telah menerima Anugerah Sekolah Cemerlang dan seterusnya pada tahun 2008, SMKTPM berdiri gah sebagai sebuah Sekolah Kluster Kecemerlangan (SKK) Gred A di daerah Melaka Tengah, Melaka. Mata pelajaran Seni Visual dan Pasukan Pancaragam dipilih sebagai bidang kebitaraan sekolah.
Pendidikan Berkualiti Insan Terdidik Negara Sejahtera
Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara.
SMK Tinggi Perempuan Melaka berpegang kepada falsafah dan nilai yang berikut:
Sesungguhnya, kami percaya dan yakin murid–murid SMK Tinggi Perempuan Melaka berpotensi menjadi modal insan berminda kelas pertama yang seimbang dari segi intelek, rohani, emosi, sosial dan jasmani. Kami juga yakin semua guru berupaya mendidik murid–murid dan sentiasa mempunyai inisiatif meningkatkan profesionalisme keguruan.
Dalam merealisasikan Visi Sekolah, kami guru–guru dan kakitangan SMK Tinggi Perempuan Melaka berjanji akan:
1. Menyediakan perkhidmatan dan kemudahan pendidikan serta memberi peluang yang adil dan saksama untuk semua murid.
2. Memberi layanan yang mesra dan mewujudkan hubungan kerjasama yang baik dengan komuniti.
3. Bersedia menerima pandangan dan teguran membina daripada semua pihak demi mempertingkatkan prestasi dan kecemerlangan sekolah.
4. Menyegerakan semua tugas dengan mengambil kira perkhidmatan berkualiti diberikan kepada semua pelanggan yang berurusan.
5. Mengamalkan sistem bestari dalam pengurusan data, tepat dan boleh diakses bila diperlukan.
6. Membudayakan budaya penyayang dan prihatin pada murid dan warga sekolah
7. Menjalin hubungan pintar dengan mengadakan jalinan dan jaringan dengan sekolah serta IPTA dan IPTS untuk kecemerlangan sekolah
8. Menghargai masa dalam setiap pengurusan dengan meminimumkan masa yang diambil dalam setiap tindakan.
9. Mengamalkan TQM (Total Quality Management).
10. Mencapai kecemerlangan dalam setiap urusan .
Lagu Sekolah Tinggi Perempuan Melaka dicipta oleh Mat Mohd Sidik dan liriknya oleh Zaiton Hj. Ahmad.
Majulah Sekolah Tinggi Perempuan Melaka Tempat kuntum-kuntum bunga kembang dan mekar Indahnya menghiasi jambangan negara Di sini putri pertiwi bermula Segala ilmu dituntut sepenuh hati Dalam sukan berjuang kuat dan berbakti Guru dihormati, imej dijunjung tinggi Sejajar dengan nama yang diberi Kejayaan penuh usaha, kemenangan berwibawa Itulah matlamat semua Dengan tidak melupakan nilai-nilai murni kita Demi sekolah yang tercinta Pelihara sifat ketimuran kita Bersopan santun serta berakhlak mulia Berpelajaran tinggi, sihat dan sejahtera Pelajar Sekolah Tinggi Perempuan Melaka
Ketua Pengawas : AQHLI WAHEEDA BINTI ZAINAL
P. Ketua Pengawas 1 : ALISYA SOFEA BINTI AHMAD SHIBLI
P. Ketua Pengawas 2 : AFIFAH HAZIRAH BINTI ADI HANAFI
Setiausaha : ALEESYA CAMILLA BINTI AHMAD DAUD
Biro disiplin : NURUL NABILAH BINTI BADRUL HISHAM
Biro 3 K : NURDINIE NASUHA BINTI SUHAIMI
Biro Kantin : SITI NURUL AFIQAH BINTI ABDUL QAHAR
Biro Siaraya : NURANIS FAATIHAH BINTI BORHAN
Bilangan Murid
Bilangan Guru
Bilangan Anggota Kumpulan Pelaksana (AKP)
Pencapaian kokurikulum SMKTPM sangat menggalakkan. Murid SMKTPM sangat aktif dan menyertai pelbagai pertandingan kokurikulum. Terdapat penglibatan murid sehingga ke peringkat Kebangsaan dan Antarabangsa.
Berikut merupakan PAKEJ AKADEMIK SMK TINGGI PEREMPUAN 2023/2024
BAHASA CINA, BAHASA TAMIL DITAWARKAN MENGIKUT KEPERLUAN MURID
Kegiatan kokurikulum ialah aktiviti luar bilik darjah yang dibimbing oleh guru-guru. Pelbagai aktiviti kokurikulum yang dijalankan di sekolah, misalnya aktiviti kelab dan persatuan, sukan dan permainan serta pasukan beruniform. Antara aktiviti kokurikulum di SMK Tinggi Perempuan Melaka yang sangat aktif ialah Pasukan Pancaragam yang menjadi kebitaraan sekolah. Pasukan ini sering membuat persembahan dalam aktiviti-aktiviti yang dijalankan di sekolah. Pasukan ini juga telah berjaya meraih perak dalam pertandingan peringkat negeri pada tahun ini. Selain Pancaragam, Pasukan Kadet Bomba juga merupakan pasukan yang sangat aktif dan sering mendapat kemenangan dalam pertandingan-pertandingan yang dijalankan. Walaupun terdiri daripada murid-murid perempuan ada antara mereka yang terpilih sebagai anggota kadet terbaik peringkat negeri. Tidak ketinggalan juga kepada Persatuan Seni Visual yang membantu dalam menaikkan keputusan mata pelajaran Seni Visual yang juga merupakan satu daripada mata pelajaran yang menjadi kebitaraan sekolah ini. Selain itu, Persatuan Bahasa Melayu dan Persatuan Bahasa Inggeris sekolah ini juga merupakan persatuan yang tidak kurang hebatnya. Sentiasa seiring dengan Panitia Bahasa Melayu dan Panitia Bahasa Inggeris. Banyak menyertai pertandingan yang dianjurkan oleh pihak Jabatan Pendidikan, Badan-badan Berkanun, IPTA, IPTS dan kebanyakan pertandingan yang disertai sering membuahkan hasil yang menggembirakan. Kesimpulannya, aktiviti kokurikulum di sekolah ini dijalankan dengan penuh kesungguhan dan sentiasa membantu murid dalam mencapai gred PAJSK yang baik.
Berikut adalah senarai persatuan, kelab, badan beruniform, sukan serta permainan di SMK Tinggi Perempuan Melaka :
Sepanjang tahun , pelbagai aktiviti yang telah dirancang berjaya dijalankan dengan baik dan akan ada lagi aktiviti - aktiviti yang bakal dijalankan kelak.Berikut merupakan di antara aktiviti - aktiviti tersebut :
Galeri Warisan SMK Tinggi Perempuan Melaka terbahagi kepada dua iaitu Galeri Sejarah dan Galeri Seni.
Idea mewujudkan Galeri Warisan Sekolah SMK Tinggi Perempuan Melayu dicetuskan semasa persediaan menyambut Ulang Tahun Jubli Emas Sekolah pada tahun 2010. Pada ketika itu bermulalah gerakan mengumpul barangan lama, gambar-gambar, piala dan dokumen penting yang telah digunakan lebih 50 tahun lalu untuk diletakkan di sebuah bilik yang dinamakan “Bilik Warisan Sejarah Sekolah”. Bilik itu terletak di bahagian hujung bangunan Blok F berhadapan dengan Surau Sekolah.
Pada 30 Julai 2010 bilik tersebut telah dibuka dan dirasmikan oleh Yang Berbahagia Dato Azailiza bt Mohd Ahad yang ketika itu merupakan Ketua Bahagian Hal Ehwal Antarabangsa Jabatan Peguam Negara. Beliau merupakan bekas pelajar Sekolah Tinggi Perempuan Melaka pada tahun 1974 hingga 1978.
Pada bulan Ogos 2014 berlaku banjir yang telah mengakibatkan bangunan blok F dinaiki air dan menenggelamkan serta merosakkan sebahagian bahan dan peralatan di Bilik Warisan Sejarah Sekolah. Sejak itu pihak sekolah telah membuat keputusan untuk memindahkan bilik tersebut ke tempat yang lebih tinggi dan sesuai. Kini bilik Warisan Sejarah Sekolah ditempatkan di hujung blok F berhadapan dengan Perpustakaan Sekolah dan diberi nama sebagai Galeri Warisan. Galeri ini dimasukkan di bawah pengurusan Pusat Sumber Sekolah.
MATLAMAT
Menyediakan sebuah galeri yang komprehensif dan relevan dengan perkembangan sekolah
OBJEKTIF
Blog Galeri Warisan Sekolah
Secara amnya, Galeri Warisan SMKTPM menempatkan bahan - bahan berikut :
1. Sejarah Sekolah
1.1 Lokasi dan asal usul petempatan
1.2 Pengasasan & Pembinaan
1.3 Perkembangan dari segi bangunan dan Kemudahan
2. Pengurusan dan Pentadbiran 2.1 Pengetua
2.2 Barisan Pentadbir
3. Pencapaian Utama Sekolah
3.1 Akademik
3.2 Sahsiah dan Personaliti
3.3 Kokurikulum
3.4 Aktiviti, Peristiwa & Majlis Sambutan Utama
- Album, Dokumen & Laporan
3.5 Etos/Kebitaraan
- Pasukan Pancaragam
- Pendidikan Seni Visual
- Bola Jaring
4. Jejak Bekas Pelajar
4.1 Alumni & Aktiviti
4.2 Pencapaian & Kejayaan Bekas Pelajar
5. Hubungan Masyarakat
5.1 Persatuan Ibu bapa dan Guru
5.2 Pegawai Perhubungan Polis
5.3 IPTA dan IPTS
5.4 Lain-lain Badan Kerajaan dan Bukan Kerajaan
6. Barangan Warisan Sekolah
6.1 Perabot lama, Pinggan Mangkuk dan peralatan lama Kelas ERT sekolah
6.2 Alat-alat Multi Media,Alat Muzik
6.3 Pakaian
Sebuah lagi Galeri penting di sekolah ialah Galeri Seni . Galeri Seni ini telah dibina bangunannya pada tahun 2008 bersebelahan Dataran Ilmu. Galeri ini telah dibina setelah sekolah mendapat pengiktirafan sebagai Sekolah Kluster Kecemerlangan. Galeri ini menjadi mercu tanda dan kebanggaan sekolah. Menjadi tumpuan lawatan dari pelbagai pihak dari dalam dan luar negara. Sesuai dengan Pendidikan Seni Visual sebagai Kebitaraan sekolah, Galeri ini menempatkan bahan-bahan yang merupakan hasil karya seni visual pelajar SMK Tinggi Perempuan sejak tahun 2008 hingga ke hari ini. Kini Galeri Seni juga merupakan Galeri Warisan Sekolah yang diletak dibawah pengurusan Pusat Sumber Sekolah. Dengan adanya Galeri Warisan, bukan sahaja membolehkan warga SMK Tinggi Perempuan Melaka mengetahui perkembangan sekolah sejak permulaan bahkan dapat memartabatkannya sebagai gedung ilmu dan sekaligus sebagai muzium atau arkib di peringkat sekolah mahupun negeri Melaka.
Persatuan Ibu Bapa dan Guru (PIBG) merupakan sebuah persatuan yang wujud di setiap sekolah. Di SMKTPM, keahlian persatuan ini terdiri daripada ibu bapa yang mempunyai anak di sekolah ini dan guru-guru di sekolah tersebut. Peranan utama PIBG adalah untuk merapatkan hubungan sesama ibu bapa demi kebaikan anak-anak mereka. PIBG juga berperanan menjalinkan hubungan yang baik antara pihak ibu bapa dengan guru­guru. Hubungan yang baik antara ibu bapa dengan guru-guru dapat membantu ke arah kecemerlangan pelajar. Di samping itu, pihak PIBG juga dapat membantu dalam menjayakan sesuatu program yang dirancang oleh pihak sekolah. Terdapat pelbagai program yang dirancang oleh pihak sekolah untuk kecemerlangan pelajar dalam bidang kurikulum dan kokurikulum. Semua program yang dirancang ini memerlukan kos yang banyak sedangkan kewangan pihak sekolah adalah terhad. Oleh itu, antara kemudahan yang boleh disumbangkan oleh PIBG ialah pondok bacaan pelajar dan pondok menunggu bas. Sesungguhnya, bantuan daripada PIBG kepada pihak sekolah dapat mengeratkan lagi hubungan antara plhak PIBG dengan pihak sekolah. Berikut merupakan carta organisasi PIBG SMKTPM :
Persatuan Alumni Sekolah Tinggi Perempuan Melaka telah ditubuhkan dengan rasminya pada 2010. Sejak penubuhannya Alumni telah bekerjasama dengan sekolah dengan aktiviti kebajikan dan bantuan terutama kepada murid-murid miskin dan yang kurang berkemampuan. Setiap tahun hingga kini Alumni sentiasa turut serta dalam Majlis Infaq Ramadhan anjuran pihak sekolah. Sumbangan terbesar alumni ialah dalam mengumpul dana penambahbaikan surau an najah sekolah pada tahun 2014 , dengan pihak alumni mencari badan koperat dalam menyumbang pembesaran surau. Setakat ini, pihak sekolah masih lagi mengumpul para alumni yang telah berjaya dalam bidang yang mereka ceburi untuk diabadikan di dalam Galeri Warisan.
Berikut merupakan antara insan - insan yang dapat dihubungi pihak sekolah dan akan ditambah dari semasa ke semasa.
Untuk perkembangan Alumni boleh merujuk kepada Laman Sosial MGHS Alumni https://www.facebook.com/groups/240519664838/
https://goo.gl/maps/eakHVP8wL742